કાર્યકરોની સાથે બંને પક્ષના નેતાઓ પણ સામાન્ય સભામાં દોડી આવ્યા હતા. કોંગ્રેસના ધારાસભ્યો ડૉ. સી.જે. ચાવડા અને બળદેવજી ઠાકોર ઉપરાંત મહામંત્રી નિશિત વ્યાસે પ્રેક્ષક ગેલેરીમાં બેસીને કોંગ્રેસના સભ્યોનું નૈતિક સમર્થન કર્યુ હતું. ભાજપના પ્રદેશ મહામંત્રી કે.સી. પટેલ, પ્રભારી પૃથ્વીરાજ પટેલ સહિત સ્થાનિક નેતાઓ ઊમટી પડ્યા હતા. સામાન્ય સભા દરમિયાન વાતાવરણ ઉગ્ર બનતાં બંને પક્ષના નેતાઓ છેક ડાયસ સુધી ધસી ગયા હતા અને પોતાના પક્ષ તરફથી રજૂઆતો કરી હતી.